एचएयू में दो सप्ताह से चल रहा प्रशिक्षण संपन्न
हिसार | एचएयूके वानिकी विभाग की ओर से विद्यार्थियों के लिए इनोवेटिव फार्म फोरेस्ट्री विषय पर आयोजित दो सप्ताह का प्रशिक्षण सम्पन्न हुआ। इस अवसर पर प्रशिक्षण निदेशक डॉ. केएस बांगरवा एवं सहनिदेशक छात्र कल्याण डॉ. देवेन्द्र सिंह दहिया ने प्रशिक्षणार्थियों को प्रमाण-पत्र वितरित किए। डॉ. बांगरवा ने विद्यार्थियों के कौशल विकास के लिए प्रशिक्षणों को लाभदायक बताया। उन्होंने कहा कि विद्यार्थियों की विषय संबंधी व्यावहारिक जानकारी देने के लिए भविष्य में भी इस प्रकार के प्रशिक्षण आयोजित किए जाएंगे। उन्होंने प्रशिक्षण के सफल आयोजन के लिए प्रशिक्षण संयोजक डॉ. केएस अहलावत तथा छात्र कल्याण निदेशालय के सहयोग की सराहना की। डॉ. देवेन्द्र सिंह दहिया ने विभाग द्वारा छात्रों के कौशलवर्धन के लिए आयोजित किए जा रहे प्रशिक्षणों पर प्रकाश डाला।
hin_Deva hin_Deva